The Specialist

:*Iste articlo ye sobre una cinta estausunidense d'intriga d'acción estrenada en 1994; ta atros usos, se veiga *'The Specialist (desambigación)***.


***The Specialist*** (títol orichinal en [[Idioma anglés|anglés]], en [[Idioma aragonés|aragonés]] ***L'especialista***, estrenada en [[Aragón]] con o suyo títol traduciu enta lo [[Idioma castellano|castellano]] como ***El especialista**'') ye una [[cinta]] de [[cine d'intriga]] d'[[Cine d'acción|acción]] estrenada l'anyo [[1994]] y coproducida por o [[cine estausunidense]] y lo [[cine peruano]], dirichida por [[Luis Llosa]] seguntes un [[guión adaptau]] por [[Alexandra Seros]] (basau en a serie de [[novela]]s ''The Specialist'', publicada por [[John Shirley]]), con una [[banda sonora orichinal]] de , una [[dirección de fotografía]] de [[Jeffrey L. Kimball]], una [[producción cinmatografica]] de [[Jerry Weintraub]]ta las [[productora cinematografica|productoras]] [[Jerry Weintraub Productions]], [[Warner Bros.]] y [[Iguana Producciones]] y un [[elenco]] formau por [[Sylvester Stallone]], [[Sharon Stone]], [[James Woods]], [[Eric Roberts]], [[Rod Steiger]], [[Mario Ernesto Sánchez]], [[Sergio Doré Jr.]], [[Chase Randolph]] y [[Jeana Bell]], entre d'atros [[actor]]s.

En [[1984]] lo capitán Ray Quick y lo coronel Ned Trent, expertos en explosivos d'a [[Central Intelligence Agency]], han colocau una [[bomba]] en l'[[auto]] d'un [[narcotraficant]] en [[America d'o Sud]]. Cuan veyen l'auto, una nina i viacha, y Quick proposa abortar a misión, pero Trent fa explotar a bomba y mueren mesmo lo narcotraficant que la nina- Quick apataquia a Trent y albandona la CIA. Anyos dimpués, en [[1994]], Quick ye un [[sicario]] independient en [[Miami]], y accepta un treballo encomendau por May Munro, a qui uns esbirros d'o narcotraficant Tomás León heban deixau popiella en asasinar a sus pais. O mandau ye de matar a las tres personas que en considera responsables a la vegada que ella mesma s'infiltra en l'ambient d'a familia León, convertendo-se en l'amant de Joe León, o fillo de Tomás, que ye un d'os responsables de l'asasinato de sus pais. Trent treballa tamién ta la familia León, y dimpués de que Quick prencipie a cumplir o contracto y mate a un d'os asasins, Tomás León lo fa dentrar en o grupo de policias que investigan l'atentau. Prencipia una luita de poders etre Quick y Trent, en a cual Munro tien tamién un papel destacau, porque en realidat tien un alcuerdo con Trent ta atrayer y capturar a Quick, pero tampoco no ye masiau conforme con cumplir-lo.

A cinta s'ambienta en [[1984]] en bel puesto no idetificau d'[[America d'o Sud]] y en a suya epoca actual ([[1994]]) en [[Miami]] en [[Florida]], y las suyas escenas se fimoron en [[Cookeville (Tennessee)|Cookeville]] y [[Rock Island (Tennessee)|Rock Island]] ([[Tennessee]]) y [[Miami]] y [[Miami Beach (Florida)|Miami Beach]] ([[Florida]]), amás d'en os [[Greenwich Studios]] en Miami.

''The Specialist'' ye una cinta que ha recibiu bels [[Lista de premios cinematograficos|premios]] y nominacions, encara que en iste caso no se tracta d'un feito positivo ta la cinta, en tractar-se de nominacions a los [[Premios Golden Raspberry]].

== Elenco ==


== Se veiga tamién ==
* [[Cine en 1994]].
* [[Cintas de 1994]].

== Referencias ==


== Vinclos externos ==
*  [https://www.imdb.com/title/tt0111255/ ''The Specialist''] en [[Internet Movie Database]].
*  [https://catalog.afi.com/Catalog/moviedetails/60240 ''The Specialist''] en l**American Film Institute Catalog* de l*'American Film Institute*.
*  [https://www.boxofficemojo.com/movies/?id=specialist.htm *The Specialist''] en Box Office Mojo.